rlitschk/wikidir huggingface dataset:
Regina Lemnitz (* 22. September 1946 in Berlin) is en düütsch Theaterschauspelerin, Schauspelerin, Singerin, Synchroon- un Hörspeelsnackerin. Bekannt is Lemnitz as düütsch Synchroonstimm vun Whoopi Goldberg, Kathy Bates, Roseanne Barr oder Conchata Ferrell. Lemnitz hett van 1966 bit 1967 en Schauspeel-, Danz- un Gesangsutbillen an de Max-Reinhardt-Schule für Schauspiel in Berlin maakt. Af 1968 harr se mehrjohrige Engagements an lütt un groot Theaterbühnen, dorünner an dat Stadttheater Hilmessen, an dat Staatstheater Nürnbarg, an de Münchner Kamerspelen as ok in’n Rahmen vun de Saltborger Festspelen in Dantons Tod ünner de Regie vun Rudolf Noelte. Todem wurr se sössmal för de Bad Hersfelder Festspelen ünner Verdrag nommen. Van 1978 bit 1990 war Regina Lemnitz Ensembleliddmaat vun de Staatliche Schauspielbühnen Berlin. Dor geev se hör Debüt as Warja in Tschechow sien Kummedie Der Kirschgarten un harr ok de Titelrull in William Martin Russell sien Een-Personen-Stück Shirley Valentine, mit dat se ok nah 1990 up Tournee gung. Siet 1968 hett Regina Lemnitz tallriek musikaalsch Hööftrullen övernommen, dorünner in My Fair Lady, Der Mann von La Mancha, Pariser Leben, Im weißen Rößl, Freudiana oder Die Dreigroschenoper. Parallel to hör Arbeit an dat Theater hett Lemnitz siet 1965 in verscheeden Film- un Feernsehproduktschonen mitwarkt, ünner annern
Francis Walker (* 31. Juli 1809 in Southgate, London; † 5. Oktober 1874 in Wanstead) weer en britisch Entomoloog un Lepidopteroloog. Walker stamm ut en Familie, de up Geld nich achten muss, un is in de Swiez upwussen. Dor hett he sück all fröh för dat Sammeln vun Bottervagels begeistert. He hett van 1837 bit 1863 för dat British Museum (dat latere Natural History Museum) Insekten sammelt un hett deren Sammlung katalogiseert (mit Utnahm vun Kävers). He hett över 300 wetenschapliche Arbeiten herutbrocht un vun hüm sünd tallriek noch hüüd gellend Eerstbeschrieven, aber ok völ Düppelbenennungen, wat hüm later umstreeden maakt hett. En Grootdeel vun sien Typmaterial gifft dat noch un befinnd sück to’n Bispeel in dat Natural History Museum. Walker hett up den Familiensitt Amos Grove wahnt. He hett nich blots in Grootbritannien un Irland sammelt, sonnern ok in Frankriek, Italien, Düütschland un Lappland. Monographia Chalciditum, 2 Bände, London: Balliere 1839 (över Arzwispels, öorher in Entomological Magazine herutbrocht) Insecta Britannica: Diptera, 3 Bände, London: Reeve 1851 bis 1856 Marcus William Robert de Vere Graham: Ambulator: Francis Walker, English Entomologist (1809–1874), Entomologist's Gazette, Band 30, 1979, S. 7–20. Francis Walker. Mehr Biller, Videos oder Audiodateien to’t Thema gifft dat bi
New World weer en austraalsch Soft-Pop-Band, deren gröttste Hit, Tom Tom Turnaround, 1971 herutbrocht wurr. De Grupp wurr 1965 vun den Briten John "Fuzzy" Lee (* 9. März 1944 in Ashtead) un den Australier Mel Noonan (* 10. November 1943 in Sydney as Melvin J. Noone) grünnd. 1968 keem as dart Mann de Schott John Kane (* 18. April 1946 in Glasgow) dorto. In Australien weern se bald en vun de bekanntsten Bands. Anfang vun de 1970er Johre hemm de Songwriter Nicky Chinn un Mike Chapman de Grupp in’t Feernsehn sehn, hemm se nah Europa haalt un hemm Kuntakt to den Plattenboss Mickie Most herstellt. De hett de Band glieks för sien Plattenlabel RAK Records anhüert. Hör eerst Wark, Rose Garden, keem 1971 all up Platz 15 in Grootbritannien. Allerdings wurr to den sülvigen Tietpunkt en Version vun dat Leed mit de Country-Singersche Lynn Anderson herutbrcht – un de lann up Platz 1 vun völ internatschonaler Hitparaden. De gröttste Hit vun New World wurr denn aber in dat sülvig Johr Tom Tom Turnaround, de dat up Platz 6 in Grootbritannien un up Platz 10 in Düütschland broch. Kara, Kara, ebenfalls 1971, weer denn all nich mehr so spoodriek un keem
Masse (ut latiensch massa „Klumpen, Kluten, Deeg“) betekent Masse, physikaalsch Grött, de för Swoorkraft un Trägheit sorgt, Masse, grote Ansammeln vun Minschen, Masse, Twüschenprodukt bi’t Herstellen vun Levensmiddel, Masse, Begreep ut de Elektrotechnik, Konkursmasse, in de Weertschap, Landmasse, in de Eerdwetenschoppen Gegenstück to de Waterflachen, Masse, Stroom in Döringen, de in de Schwarza münnt. Masse is de Familiennaam von Arthur Masse (1932–2011), kanaadschen Schauspeler, Bob Masse, kanaadschen Grafiker, Jean Masse (1911–1987), franzööschen Politiker, Jean-Baptiste Massé (1687–1767), franzööschen Maler, Jean-Baptiste Masse (üm 1700–üm 1757), franzööschen Kumponist un Cellist, Kylie Masse (* 1996), kanaadsche Swemmerin, Marcel Masse († 2014), kanaadschen Politiker. Kiek ok bi: Maße, Mase, Massé, Massee. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Heikki Markku Julius Westerinen (* 27. April 1944 in Helsinki) is en finnisch Schachspeler. Ofschons Westerinen sück nah en Mathematik-, Physik un Chemiestudium to’n Lehrer utbillen leet, hett he sück doch för en Loopbahn as Beropsschachspeler entscheeden. 1967 wurr he Internatschonaler Meester. 1975 wurr he nah sien Turniersieg bi de Düörpmer Schachdaag de eerst Grootmeester vun Finnland. Sien hööchste reckt Elo-Tall weer 2485 (Januar 1976). In de Johren 1965, 1966, 1968 un 1970 wurr he finnisch Landsmeester in’n Schach. In‘n Harvst 1971 in Berlin keem Westerinen bi de Internatschonale Düütsch Meesterschap achter Svetozar Gligorić un Jan Hein Donner up den darten Platz, bleev aber vör Hans-Joachim Hecht, Raymond Keene, Werner Hug, Wolfgang Unzicker un annern. Sien gröttste Erfolge sünd de Siege bi de Turniere Düörpm 1973(vör Ulf Andersson un Bruno Parma] un 1975, Stockholm 1975, London 1979. Twintig Johr later bi en IM-Turnier 1996 in dat sweedsch Timrå, dat Holger Grund vör Paul Motwani wunn, keem he noch up en 4. Platz. In'n August 2019 wunn Westerinen in Helsinki en to Ehren vun sien 75. Gebortsdag utdragen Jubiläumsturnier vor Yrjö Rantanen. Mit de finnisch Natschonalmannschap hett Westerinen van 1962 bit 1996 an all 18 Schacholympiaden deelnommen, de 19. Deelnahm weer
Frans Verbeeck (* 13. Juni 1941 in Langdorp, Belgien) is en ehmalger belgisch Radrennfohrer. He weer Profi van 1963 bit 1977. He gull as Spezialist för de Fröhjohrsklassiker un kunn as gröttsten Erfolg 1971 den Gewinn van dat Amstel Gold Race (vör Gerben Karstens, Roger Rogiers un Georges Pintens) fiern. 1973 weer he ok belgisch Straatenmeester un kunn dorbi Eddy Merckx, Willy Planckaert, Roger De Vlaeminck, Herman Van Springel, Walter Godefroot un annern achter sück laaten. Neben eenig Deelstreckensiege keem he wiederhen bi de Klassiker faken up dat Podium. Insgesamt hett he 165 Siege in sien Vita stahn, dorvan alleen 75 bi Straatenrennen. Grote Prijs Jef Scherens: 1969, 1970, 1971, 1976 Amstel Gold Race: 1971 La Flèche Wallonne: 1974 Omloop Het Volk: 1970, 1972 Scheldeprijs: 1976 Belgisch Straatenmeester: 1973 Luxemburg-Rundfohrt: 1975, 1976 1963 Marcel Kint-Reno 1963 Eenzelstarter 1963 Wiel's-Groene Leeuw (af 5. Juli) 1964–1966 Wiel's-Groene Leeuw 1967 Kien Profistatus 1968–1969 Okay-Diamant 1970 Geens-Watneys 1971–1972 Watneys-Avia 1973–1975 Watney-Maes 1976–1977 Ijsboerke-Colnago Frans Verbeeck in de Datenbank vun Radsportseiten.net
Lorenzo Fortunato (* 9. Mai 1996 in Bologna) is en italieensch Radrennfohrer. He is siet 2019 Profi. Sien bitlang gröttste Erfolg weer de Sieg up de 14. Deelstreck bi den Giro d'Italia 2021 vör Jan Tratnik, Alessandro Covi, Egan Bernal, Bauke Mollema un annern. Lorenzo Fortunato in de Datenbank van Radsportseiten.net
Disse Artikel is man blots en Stubben. Du kannst Wikipedia helpen un em verbetern. De Eer (astronoomsch Symbol: ) is de Planet, op den wi all leven, un de drütte in uns Sünnsystem, wenn man vun de Sünn ut kiekt. Un as de Eer haast runn is, kannst all stuur liekut löpen un kümmst all wedder trüch. Duurt bloots en beten un musst ok mal swimmen, denn de Eer is bannig groot (de Ümfang is 40.076,592 km am Äquater) un natt (bloot 29,3 % sünd Land, de Rest is Water). De Eer is villicht 4,55 Milliarden Johr oolt un de enkelt Planet, op den överhoop wat leevt. De Lüüd luurt ok jümmers, ob se Leven op annere Planetens finnen doon, men se hebbt to Dag nix funnen. Dat grote tosamenhangende Land is en Eerddeel (ok Kontinent nöömt), dat geev Afrika, Amerika (Noord un Süüd), Antarktika, Asien, Australien un Europa. Dat geev ok Lüüd de seggen dat Europa un Asien een Kontinent sünd un anner Lüüd de seggen, dat Ozeanien en Aart Kontinent is, man bloot sunner veel Lann dor bünn. Dat is man bloot en Snack und hett nix to doon mit de wetenschopliche Indelen. Dorna is en Kontinent, wat
Pierre Certon (* üm 1510 in Melun (?), † 23. Februar 1572 ok dor) weer een franzöösch Komponist. Siet 1529 hett he in Paris an Notre-Dame arbeit, wor he 1542 to’n Baas van de Jungenchor ernennt wurrn is. Üm 1560 is he denn weer nah sien Heimat torüchgahn. He hett Messen un ruch weg fieftig Motetten un anner geistlich Vokalmusik schreben, van hüm sünd aber ok ruch weg dreehunnert Chansons erhollen bleben, van de eenige för sein Tiet gewaagt Texte harrn.
Blie (lat.: plumbum) oder ok Loot is en cheemsch Element mit dat Atomteken Pb, wat vun de latienschen Naam afleidt is, un de Atomtall 82. Blie is en Metall ut de 4. Hööftgrupp vun dat Periodensystem, wat to de Swormetallen rekend warrt. Vunwegen dat so week is, kann een dat goot verformen. Bito hett Blie ok en sieten Smöltpunkt un is dorüm en vun de an’n längsten bruukten Metallen vun all. As veele Swormetallen, is ok Blie teemlich giftig. De Blieisotopen 206Pb, 207Pb un 208Pb sünd de sworsten bestännigen Atomkarns. Dat liggt an de sünnere magische Protonentall vun 82. Bi dat Isotop 208Pb ist dat sogor en dubbelt magischen Karn. Blieisotopen kommt as Endprodukten vun de natürlichen Verfallsregen vun de radioaktiven Elementen op. Dordör gifft dat vundaag teemlich eel Blie. In de Eerdköst gifft dat in’n Vergliek to annere swore Elementen as t. B. Quecksülver oder Gold recht veel Blie. In de fröhe Bronzetiet weer Blie mit Arsen un Antimon verwennt, üm Bronzen hertostellen, bit sik later dorvör dat Tinn dörsett hett. Al de Babylonier hebbt Vasen ut Blie kennt un de Römer hebbt Blie verwennt, üm dorut Fatten, Sleudergeschaten, Waterrohren oder Plomben (dor kummt ok de Naam vun weg).
De Rutgers University, offiziell The State University of New Jersey, is de gröttste Hoochschool in den US-Bundsstaat New Jersey. De Hööftcampus vun de Universität befind sück in de Städer New Brunswick un Piscataway. Twee lüttgere Campus liggen in Newark un in Camden. Rutgers bütt mehr as 100 Bachelor-Programme, 100 Master-Programme as ok 80 Doktoratsprogramme in 29 diplomvergevend Scholen un Colleges, vun de 16 Graduate-Programme anbeeden. De Rutgers University hörrt to de best staatlichen Universitäten vun de USA, den so nöömt Public Ivys, un is Liddmaat vun de Association of American Universities, en siet 1900 bestahn Verbund vun führend forschungsintensiver nordamerikansch Universitäten. In dat akademisch Johr 2013/14 gungen 26 Fulbright-Stipendiaten up de Rutgers University, de somit up Rang 3 vun de Research Universities achter de Harvard University un de University of Michigan stunn. Dat Motto vun de Universität luut: Sol Iustitiae et Occidentem Illustra. De hüüdige Universität gung ut dat 1766 grünnd Queen’s College hervör un is somit de achtöldste höhgere Bildungsinrichtung in den USA. Oorsprünglich weer se mit de Nederlandse Hervormde Kerk affilieert, is hüüd aber nich mehr religiöös orienteert. 1825 kreeg se den hüüdigen Naam to Ehren vun ehrn Mäzen Henry Rutgers, en Held vun den Unafhängigkeitskrieg. De Hööftcampus
Wilhelmine Ittenbach (* 15. Mai 1851; † 12. März 1891 in Düsseldörp) weer en düütsch Malerin, Ornamentkünstlerin un Illustratorin vun de Düsseldörper School. Wilhelmine Ittenbach weer de Dochter vun den siet 1847 verheiraadten un siet 1849 in Düsseldörp daallaaten Maler Franz Ittenbach ut Königswinter un wohrschienlich in Düssedörp boren. Hör Moder Elisabeth (1828–1886), borene Kurz, weer de Dochter vun en Stabsarzt ut Ehrenbreitstein. Hör Utbillen as Blömenmalerin kreeg se vun hlr Vader un in dat Atelier vun Johann Wilhelm Preyer. Se hett eegenständige Aquarelle, vör allen aber Illustratschonen, Initialen un Randliesten ünner annern nah Vörlagen vun hör Vader schafft. Nah de sien Dood hett se mit hör Moder un Süster Franziska dat Huus vun den Maler Ludwig Holthausen in de Klosterstraße 47 betrucken, wat denn ok dat Starvenshuus vun de bannig kathoolsch Moder wurr. Se is unverheiraadt in hör Heimatstadt Düsseldörp storven, in de se tietlevens tätig weer. Friedrich Wilhelm Weber: Marienblumen. Mit 6 chromolithographischen Madonnenbildern nach Franz Ittenbach, gemalt von seiner Tochter Wilhelmine Ittenbach. Albert Ahn, Köln 1885. Rosen, 1888, und Nelken, 1888, je Aquarell auf Papier, 31,4 × 24 cm bzw. 32,2 × 26,5 cm; letzteres sign. u. r.: W.Ittenbach / 11/8 1888. Wilhelmines Schwester Franziska (1853–1886), wird
To'n Huusraat (m.) höört allens, wat de Minsch in sien Huus oder Wahnung bruken deit. Man deelt den Huusraat ganz groff in veer Deel in: Allns wat toon Inrichten höört, wie Biller, Gordinen, Meubels un so wieder. Allns wat toon Leben brukt ward, wie Kleeder, Böker, Pütt un Pannen, Töller und Tassen un noch mehr. Allns wat verbruukt ward, wie Nährmiddel un Geneetkraam. Allns wat'n besündern Weert het, wie Borgeld, Smuck un so wieder. Dorgegen ward allns wat to'n Beroop oder to de Arbeet brukt ward, nich toon Huusraat tellt. Ganz kloor is dat abers nich jümmer to ünnerscheeden, wat Huusraat is un wat sünsten noch brukt ward.
De Opel 4/8 PS oder bekannter as Doktorwagen is en Automobil vun de Adam Opel KG. An den Upstieg vun dat Ünnernehmen to den gröttsten Automobilhersteller vun Düütschland harr de Typ en grooten Andeel. Dat Auto wurr van 1909 bit 1910 baut. De Opel 4/8 PS wurr speziell för den Middelstand baut. De Tweesitter weer in’n Vergliek to anner Autos un disse Tiet lütt un wendig un wurr vun völ Dokters för Huusbesöök bruukt, wordör he gau de Ökelnaam „Doktorwagen“ kreeg. De günstige Pries vun 3950 Mark hett hüm to en bannig spoodriek Modell maakt. De Opel Doktorwagen weer de eerste PKW von Opel, de den Opel-Schrifttoog up den Köhler droog. Dat Auto harr en Radstand vun 2130 mm, en Längt vun 5300 mm un dat Gewicht bedroog 525 kg. Opel hett för den Typ 4/8 PS mit Utseggen as „einfachster Mechanismus“, „leichteste Handhabung“ un vör allen: „ohne Chauffeur zu benutzen“ för dat Auto wurben. De Opel 4/8 PS wurrd dör en waterköhlten Veerzylindermotor mit en Hubruum vun 1029 cm³ andreeven. De Leistung bedrocht 8 PS. Dat Fohrtüüch reckt dormit en Hööchstgeschwindigkeit vun 60 km/h. Dat weer för de dormalige Tiet licht noog. Schlecht Straaten un fehlend Verkehrsregeln leeten faken
Käte Strobel (* 23. Juli 1907 in Nürnbarg, als Käte Müller; † 26. März 1996 ok dor) weer en düütsch Politikerin (SPD). Se weer van 1966 bit 1969 Bundsministerin för dat Gesundheitswesen un van 1969 bit 1972 Bundsfamilienministerin. Käte Strobel weer dat veerte vun söben Kinner vun den Schoster un lateren Stadtraat Fritz Müller un sien Fru Anna, de Kook lehrt harr. Nah den Besöök vun de Volks- un Wertschapsschool hett se bi den Landsverband för Aaft- un Gordenbau en koopmännsch Utbillen maakt. Van 1923 bit 1935 weer se dor as koopmännisch Angestellte beschäftigt, van 1935 bit 1939 as Bookhollersche. 1928 hett se den Schriftsetter un lateren Bookdruckermeester Hans Strobel heiraaadt. Hör Mann hett sück ebenfalls bi de Sozialdemokraten insett. 1934 wurr he wegen Vörbereiten vun den Hoochverrat veroordeelt un tweeeenhalf Johr in dat Konzentratschonslager Dachau interneert. Later nehm he in en Straafbataillon an‘n Tweeten Weltkrieg deel un keem in jugoslaawsch Kriegsfangenschap, ut de he 1946 torüch keem. 1938 un 1941 kreegen de Strobels twee Döchter Traudel un Ilse (later Stadträtin in Nürnbarg). Nah dat Enn vun hör aktiv politisch Loopbahn leev Käte Strobel in Nürnbarg, wo se 1996 storven is. Hör Graffstäe befinnd sück up den Süüdkarkhoff. All in
Dirk "Dixie" Dansercoer (* 12. Juli 1962; † 7. Juni 2021 up Gröönland) weer en belgisch Avendüerer, Polarforscher, Endurance-Fohrer un Fotograf. 1997 bit 1998 hett he de Antarktis gemeensam mit Alain Hubert in Rekordtiet dörloopen. 2002 hett he tosommen mit Alain Hubert versöcht, den Nordpol in 100 Daag dörtoloopen, wat se aber nich schafft hemm. 2007 is Dansercoer to’n Süüdpol segelt, in Anlehnung an de berühmt Belgica-Expeditischoon van 1897 ünner de Leitung vun Adrien de Gerlache. 2012 hett he gemeensam mit Sam Deltour den Weltrekord för de längste nicht-motoriseerte Expeditschoon to’n Süüdpol braken. Dansercoer un Deltour sünd up Skier reist un hemm sück dorbi vun en Fallscherm trecken laaten. 2014 hemm Dansercoer un Eric McNair-Landry de Gröönland-Ieskapp umrunnd (etwa 4040 km). Bi all disse Expeditschonen wurrn de nebenbi loopen wetenschaplich Experimente dörführt. Dansercoer hett 2021 tosommen mit den Kanadier Sébastien Auby un Johanna Adriana Simone Maria versöcht, Gröönland mit en Snowkite vun Süden nah Norden to dörqueren. An’n 7. Juni full he mit hooch Geschwindgkeit in en deep Gletscherlock. Sien Liek hett man nich funnen. Dansercoer weer verheiraadt un harr 4 Kinner. Polar Circles Polar Experience Polar Running Expeditions Interview mit Dixie Dansercoer
Harriet Baldwin Creighton (* 27. Juni 1909 in Delevan, Illinois; † 9. Januar 2004) weer en US-amerikaansch Biologin un Hoochschoollehrerin för Botanik un Genetik. Creighton studeer van 1929 an dat Wellesley College un hett 1933 hör Doktertitel an de Cornell University maakt. In‘n Rahmen vun hör Dissertatschoon hett se 1931 mit Barbara McClintock den Vörgang vun dat Crossing-over upklärt. Nah hör Promotschoon lehr se an de Cornell University un an dat Connecticut College. Ansluutend lehr se bit to hör Pensioneeren 1974 weer in Wellesley. "Harriet Creighton, long-time professor of botany, dies" Wellesley Wire, January 29, 2004]; Kass, Lee (2005) "Harriet B. Creighton: Proud Botanist" Plant Science Bulletin 51(4): S. 118–125]; "Creighton, Harriet: American Botanist 1909-" Bookrags, Macmillan Science Library: Plant Sciences; Creighton, H.B. und McClintock, B. (1931): A Correlation of Cytological and Genetical Crossing-Over in Zea Mays. In: Proc. Natl. Acad. Sci. Bd. 17, S. 492–497. PMID 16587654 Kalte, Pamela M. and Nemeh, Katherine H. (2005) "Creighton, Harriet Baldwin (1909-)" American Men & Women of Science: A biographical directory of today's leaders in physical, biological and related sciences (22nd ed.) Thomson Gale, Detroit; McGrayne, Sharon Bertsch (1998) Nobel Prize Women in Science: Their Lives, Struggles, and Momentous Discoveries. Carol Publishing
Peter Bohren (* 20. Juni 1822; † 4. Juli 1882) weer en Swiezer Bargführer ut Grindelwald. In sien Eegenschap as Bargstieger hett he dree Eerstbegahn in den Berner Alpen schafft. An‘n 11. August 1858 kunn he mit Christian Almer un Charles Barrington den Eiger (3967 m över NN) över de Westwand eerstmals bestiegen. De Tour fung um half veer Ühr mörgens an’n Hotel Wengernalp an un de Bargstieger hemm um 12 Ühr den Tipp vun den Eiger in’n Nevel reckt. Dorbi wullen de beid Swiezer gar nich wieder stiegen, aber Barrington ist eenfach wieder gahn und de beid sünd hüm denn nahgahn. Dat Aletschhorn (4193 m) hett he mit Johann Joseph Bennen, V. Tairraz un den Gast Francis Fox Tuckett an’n 18. Juni 1859 reckt. Sien letzte Eerstbegahn weer de Äbeni Flue (3962 m) tosommen mit Peter Schlegel un den engelschen Gast Thomas Lioyd Murray Browne över den hüdigen Normalweg (Südwestflanke un Südostgrat) an‘n 27. August 1868. Erstbesteigungen Peter Bohrens Afropen an’n 23. November 2020 Normdaten: GND: 117617687 (OGND, AKS) | VIAF: 27853085 | Wikipedia-Personensöök
Wenn dat Water vun’t Meer wegen de Tied stiegt, denn is Floot. Wenn dat Water al wedder weglööpt, denn is Ebb. Wenn de Sünn, de Maand un de Eer bi Vullmaand un niegen Maand op een Reeg sitt, denn is de Floot besünners hooch, dor seggt de Lüüd denn Springfloot to. Aver wenn de Maand just dwars von Sünn un Eer steiht, twee Weeken later, denn is de Floot besünners nedrig, un dat is denn de Nippfloot. De Strom van de Floot is bannig stark, in en Priel im Watt kunn de mehr as 20 km/h gau löpen. Sünd al vele Lüüd, de in’t Watt nich oppasst hebben, nich wedder trüchkamen. De Floot is nich överall gliek hooch. In de Ostsee stiegt de Floot kene 30 cm över Normalnull, aver in de Noordsee steeg se 1 oder 2 m - in’n Atlantik över den mittelatlantischen Rüch blots 50 cm. Aver an de Küst, besünners wo dat eng warrt in een Bucht oder een Stroom as to’n Bispill de Elv, dor kann de Floot bannig hooch sien. Wo de Elv un de Werser in de Noordsee lööpt is de Floot veer Meter hooch, de Springfloot söss. Un ok in Hamborg kannst
Pantheon (vun greeksch παν pan „alles“ und θεός theós „Gott“) is de antike Naam för en an alle Götter weht Hilligdom un ok for de Gemeenschop vun all Götter in en sunnerliche Religion. Disse Vorstellung kumpt ut de sumerische, greeksche un manichäische Mythologie un wööd gau met enen konkreten Oort of Tempel verbünden. In den Sinn vun enen Tempel wööd de Vorstellung in de röömsche Welt överdrögen. Ümdät dat Pantheon in Rom dat eenige good bewaart blevene Pantheon as Bauwark is, is dat to`n Inbegriff för annere Bauwarken wödden de ok disse Funktschoon hadden. So hett ok dat Panthéon in Paris, de Gedenkstede för all wichtig Personen vun de franzöösche Natschoon.
De Gräf & Stift C 12 is en Pkw vun de Böverklass, vun de de Automobilfirma Gräf & Stift 1938 en Prototyp herstell. De 12-Zylinder-Wagen sull dat Spitzenmodell vun de Marke wurrn, vöörsehn as Repräsentatschonsfohrtüüch för de öösterrieksch Regeeren. To en Serienfertigung keem dat aber nich mehr, wiel Öösterriek an dat Düütsch Riek anslooten wurr. De Wagen harr en siedenstüert 12-Zylinder-V-Motor (vun Lincoln ut den USA) vörn inbaut, de över en 4-Gang-Gedriev de Achterrööd andreev. He entwickel 110 PS (81 kW) bi 3500/min. De Höchstgeschwindigkeit vun dat 2500 kg swoor Fohrttüch bedroog 125 km/h. De Wagen wurr in’n Mai 2012 un nochmals in’n Mai 2014 up de Oldtimermesse in Tulln/Nedderöösterriek wiest. Werner Oswald: Deutsche Autos 1920–1945. 10. Auflage. Motorbuch Verlag, Stuttgart 1996, ISBN 3-87943-519-7.
Linguistic Linked Open Data (LLOD) is een Naam för dat Sammeln un Verbinnen von Daten in de Sprakwetenschap, de unner open Lizens un in maschienlesbarer Form in't Internet publizeerd weeren. Dat sin tom Biespäl Wöörerböker, Ontologien, Metadaten orrer linguistische Annotationen, wenn de mit Linked-Open-Data-Technologien maakt sin. Linguistic Linked Open Data is de Noam för een Method, üm Daten ut de Sprakwetenschap orrer de Spraktechnologie so to publizeern, dat Daten unner open Lizenzen publizeerd sin (no de Open Definition), tom Biespäl mit een Creative Commons Lizenz, dat de verschieden Deel (Elemente) von en Ressource mit URIs betekent waren, dat disse URIs Webaddressen sin, de innen Browser gefunnen waren koen' (resolvable URIs, de Lüd koen' so mehr Information' finnen), dat een Computer kann disse Daten mit maschinlesbaren Formaten utlesen, in Web-Standards so as dat Resource Description Framework (RDF), un dat Daten Verbinnungen (Links) mit annern Daten hebben, so dat de Lüüd mehr Informationen finnen koen', tom Biespäl Definitionen von Datenmodellen. Dat LLOD-Cloud-Diagramm von linguistic-lod.org is een Bild von all Daten de as LLOD publizeerd sin. Linguistic LOD. LIDER project. Afropen an’n 24. Mai 2016. Linguistic Linked Open Data. Information about the current status of the growing cloud of linguistic linked open data..